als_Latn dik_Latn sag_Latn
Planeti i sapo zbuluar, Kepler-78b ka dimensione, masë dhe densitet thuajse të njëjtë me ato të tokës. Zbulimi i këtij planeti është bërë nga shkencëtarët e Institutit Kombëtar Italian të Astrofizikës. Është 700 vite drite larg nesh.
Sipas shkencëtarëve italianë, ka një bërthamë hekuri, por ajo çka përbën një problem tepër serioz është se nuk mund të jetë i banueshëm. Arsyeja është se temperaturat janë tepër të larta. Largësinë nga ylli i tij, Kepler-78b e ka rreth 1 milion kilometra, një distancë shumë herë më e afërt nëse krahasojnë distancën mes diellit dhe tokës që arrin në 150 milion kilometra.
Rrotullimin e plotë rreth yllit të tij, që ka një masë sa 70% e diellit tonë e kryen për 8.5 orë. Shkencëtarët italianë e konsiderojnë zbulimin e këtij planeti thuajse binjak me tokën për nga përmasat, si të rrallë. Dhe kjo u arrit falë instalimit të spektrometrit Harps, të teknologjisë së fundit, në Teleskopin Kombëtar Italian Galileo që ndodhet në ishujt Kanarje.
(Herë të lexuara: 390)
als_Latn als_Latn als_Latn als_Latn